MUNICIPIUL CRAIOVA

CONSILIUL LOCAL AL MUNICIPIULUI CRAIOVA



                                HOTĂRÂREA NR.384
privind încetarea dreptului de administrare al Școlii Gimnaziale ”Elena Farago” Craiova asupra terenului, situat în municipiul Craiova, str. Elena Farago, nr.53
    Consiliul Local al Municipiului Craiova întrunit în şedinţa ordinară din  data de 30.07.2026;

           Având în vedere referatul de aprobare nr.261730/2026, raportul nr.261950/2026 al Direcţiei Patrimoniu și raportul de avizare nr.265265/2026 al Direcției Juridice, Asistență de Specialitate și Contencios Administrativ prin care se propune încetarea dreptului de administrare al Școlii Gimnaziale ”Elena Farago” Craiova asupra terenului, situat în municipiul Craiova, str.Elena Farago, nr.53 și avizele nr.27/2026 al Comisiei I-Buget Finanţe, Studii, Prognoze şi Administrarea Domeniului, nr.23/2026 al Comisiei III-Servicii Publice, Liberã Iniţiativã şi Relaţii Internaţionale și nr.31/2026 al Comisiei V-Juridică, Administraţie Publică şi Drepturi Cetăţeneşti;     
În conformitate cu prevederile art.108, art. 287 lit. b, art.297, art.362 din Ordonanţa de Urgenţă a Guvernului nr. 57/2019 privind Codul administrativ, cu modificările şi completările ulterioare, Legii nr. 7/1996 a cadastrului şi publicităţii imobiliare, republicată, cu modificările şi completările ulterioare, art.130 din Ordinul Directorului General al Agenţiei Naţionale de Cadastru şi Publicitate Imobiliară, nr. 600/2023 pentru aprobarea Regulamentului de recepţie şi înscriere în evidenţele de cadastru şi carte funciară, art. 146 alin. 11 din Legea educației naționale nr.198/2023; 
          În temeiul art.129 alin.2 lit. c, coroborat cu alin.6 lit.a, art.139 alin.3 lit.g, art.154 alin.1 şi art.196 alin.1 lit.a din Ordonanţa de Urgenţă a Guvernului nr.57/2019 privind Codul administrativ, cu modificările şi completările ulterioare;
HOTĂRĂŞTE:

Art.1.Se aprobă dezmembrarea imobilului teren, în suprafață de 8601 mp., situat în municipiul Craiova, str. Elena Farago, nr.53, înscris în Cartea Funciară nr.239413, în două loturi, conform anexei care face parte integrantă din prezenta hotărâre, după cum urmează:


a) lotul 1 în suprafață de 1503,69 mp., cu valoare de inventar de 2.443.225,6 lei;

          b) lotul 2 în suprafață de 7097,31 mp., cu valoare de inventar de 11.531.851,23 lei.
 Art.2. Se aprobă încetarea dreptului de administrare constituit în favoarea Școlii Gimnaziale ”Elena Farago” Craiova asupra terenului identificat la art.1 lit.a) și preluarea în administrarea Consiliului Local al Municipiului Craiova.
Art.3. Preluarea imobilului prevăzut la art.2, se face pe bază  de proces  verbal de predare-primire.
Art.4. Se aprobă schimbarea destinatiei imobilului-teren care aparține domeniului public al municipiului Craiova, prevăzut la art.2, care a fost folosit de Școala Gimnazială ”Elena Farago” Craiova și pe care nu se mai desfășoară activitate educațională, din imobil pentru învățământ,  în imobil pentru activități de utilitate publică.
Art.5. Se împuternicește Primarul Municipiului Craiova să semneze procesul verbal de predare-primire a imobilului prevăzut la art. 2 și  să încheie în formă autentică actul de dezmembrare a imobilului prevăzut la art. 1.
  Art.6. Pe data prezentei hotărâri, se modifică  în mod corespunzător Hotărârea Consiliului Local al Municipiului Craiova nr.174/2001.
    Art.7. Primarul Municipiului Craiova, prin aparatul de specialitate: Compartimentul Administraţie Publică Locală şi Relaţii cu Consiliul Local, Direcţia Patrimoniu şi  Școala Gimnazială ”Elena Farago” Craiova vor aduce la îndeplinire prevederile prezentei hotărâri.
	PREŞEDINTE DE ŞEDINŢĂ,
	   CONTRASEMNEAZĂ,

	
	  SECRETAR GENERAL,

	    Marian Daniel PĂLOIU
	   Nicoleta MIULESCU


\ 

